***BEAR ARTS* / *BEAR TALES***

**Κάλεσμα συμμετοχής στα επόμενα βήματα του BEAR ARTS**

Στην ιστοσελίδα <https://lifearcprom.uowm.gr/> του προγράμματος *LIFE ARCPROM - Βελτιώνοντας τη συνύπαρξη ανθρώπου και αρκούδας σε τέσσερα Εθνικά Πάρκα της Νότιας Ευρώπης* δημοσιεύονται τα αποτελέσματα της καλλιτεχνικής διαδικασίας ***BEAR ARTS*** με στόχο την προβολή εικαστικών έργων που δημιουργήθηκαν από την αρχή του προγράμματος (2020) σχετικά με τους στόχους του, με βασικότερο τη βελτίωση των όρων συνύπαρξης της καφέ αρκούδας και του ανθρώπου.

To πρώτο βήμα της καλλιτεχνικής διαδικασίας ήταν το ***BEAR ARTS* / *BEAR PORTAITS*** όπου δημιουργήθηκαν καλλιτεχνικά έργα που έχουν σχέση με τη συνύπαρξη ανθρώπου-αρκούδας. Ήδη υπάρχουν αναρτημένες εβδομήντα ερμηνείες της εικόνας της αρκούδας στο πεδίο ***BEAR ARTS* / *BEAR PORTAITS*** της ιστοσελίδας.Μέρος του εικαστικού αυτού έργου έχει ήδη χρησιμοποιηθεί στο επικοινωνιακό υλικό του προγράμματος όπως τα ημερολόγια.

Το επόμενο βήμα της καλλιτεχνικής αυτής διαδικασίας είναι το ***BEAR ARTS* / *BEAR TALES*** που στοχεύει στον εμπλουτισμό της εικόνας με λόγο, με στόχο την απεικόνιση αφηγήσεων από παραμύθια, λαϊκούς θρύλους, παραδόσεις, ιστορίες της ευρύτερης πολιτιστικής κληρονομιάς και λογοτεχνικά έργα που έχουν γραφτεί σε διάφορους πολιτισμούς και εκφράζουν της ιδέες που ενεργοποιεί το πρόγραμμα, τη συνύπαρξη δηλαδή του ανθρώπου με το μεγάλο θηλαστικό.

Στη σελίδα <https://drive.google.com/drive/folders/1FuYeZOi9eNrbdbvJAxwOAMHFZo9OxTNr> έχει δημιουργηθεί ένα αποθετήριο με αντίστοιχες αφηγήσεις. Οι ενδιαφερόμενοι μπορούν να επιλέξουν μια από αυτές και στη συνέχεια να την εικονογραφήσουν σε συνεργασία με την καλλιτεχνική ομάδα του προγράμματος. Οι ενδιαφερόμενοι/ες μπορούν να ερμηνεύσουν την ιστορία που θα επιλέξουν χρησιμοποιώντας οιοδήποτε εικαστικό μέσο. Τα εικαστικά έργα που θα δημιουργηθούν θα αναρτηθούν σε διαδικτυακή έκθεση στην ιστοσελίδα του προγράμματος στο πεδίο ***BEAR ARTS* / *BEAR TALES*** και θα εκτεθούν στο Πανεπιστήμιο Θεσσαλίας όπου το 2025 θα πραγματοποιηθεί το τελικό Διεθνές Συνέδριο του Προγράμματος.

**Προθεσμίες**

**15 Ιανουαρίου:** επιλογή της ιστορίας, κοινοποίηση επιλογής στο dorasiafla@gmail.com

**20 έως 25 Ιανουαρίου:** διαδικτυακή συνάντηση με όσους και όσες εκδήλωσαν ενδιαφέρον.

**Καλλιτεχνική Επιτροπή:** Γιάννης Ζιώγας, Σύνθια Γεροθανασίου, Αννίτα Κουτσονάνου, Σοφία Παπαδοπούλου.

**Συντονισμός Οργάνωσης:** Δώρα Σιαφλά